# Επίσημη Εφημερίδα C 204A/28 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 204A |
| | |
| Έκδοση στην ελληνική γλώσσα | Ανακοινώσεις και Πληροφορίες | 60ό έτος28 Ιουνίου 2017 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 204A

Έκδοση στην ελληνική γλώσσα

Ανακοινώσεις και Πληροφορίες

60ό έτος28 Ιουνίου 2017

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2017/C 204 A/01 | Ευρωπαϊκή Υπηρεσία Καταπολέμησης της Απάτης (OLAF) — Προκήρυξη κενής θέσης γενικού(-ής) διευθυντή(-ριας) (βαθμός AD15) — Βρυξέλλες — Πρόσληψη έκτακτου(-ης) υπαλλήλου [άρθρο 2 στοιχείο α) του καθεστώτος που εφαρμόζεται στο λοιπό προσωπικό] — COM/2017/10373 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2017/C 204 A/01

Ευρωπαϊκή Υπηρεσία Καταπολέμησης της Απάτης (OLAF) — Προκήρυξη κενής θέσης γενικού(-ής) διευθυντή(-ριας) (βαθμός AD15) — Βρυξέλλες — Πρόσληψη έκτακτου(-ης) υπαλλήλου [άρθρο 2 στοιχείο α) του καθεστώτος που εφαρμόζεται στο λοιπό προσωπικό] — COM/2017/10373

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 28.6.2017 | EL | Επίσημη Εφημερίδα της Ευρωπαϊκής Ένωσης | CA 204/1 |
| --- | --- | --- | --- |

28.6.2017

EL

Επίσημη Εφημερίδα της Ευρωπαϊκής Ένωσης

CA 204/1

---

Ευρωπαϊκή Υπηρεσία Καταπολέμησης της Απάτης (OLAF)

Προκήρυξη κενής θέσης γενικού(-ής) διευθυντή(-ριας) (βαθμός AD15) — Βρυξέλλες

Πρόσληψη έκτακτου(-ης) υπαλλήλου [άρθρο 2 στοιχείο α) του καθεστώτος που εφαρμόζεται στο λοιπό προσωπικό]

COM/2017/10373

(2017/C 204 A/01)

Η Ευρωπαϊκή Επιτροπή πρόκειται να προσλάβει γενικό(-ή) διευθυντή(-ρια) της Ευρωπαϊκής Υπηρεσίας Καταπολέμησης της Απάτης (OLAF) ως έκτακτο(-η) υπάλληλο με θητεία επτά ετών.

Ποιοι είμαστε

Η καταπολέμηση της απάτης και άλλων παράνομων δραστηριοτήτων οι οποίες θίγουν τα οικονομικά συμφέροντα της Ευρωπαϊκής Ένωσης είναι αποφασιστικής σημασίας για την αξιοπιστία του ευρωπαϊκού εγχειρήματος.

Για τον λόγο αυτό, η OLAF, η οποία αποτελεί γενική διεύθυνση της Ευρωπαϊκής Επιτροπής, διερευνά καταγγελίες απάτης και άλλων παράνομων δραστηριοτήτων με οικονομικές επιπτώσεις στον ευρωπαϊκό προϋπολογισμό, και γενικότερα ασκεί τις επιχειρησιακές αρμοδιότητες της Επιτροπής στον τομέα της προστασίας των οικονομικών συμφερόντων της Ευρωπαϊκής Ένωσης, παρέχει αρωγή στα κράτη μέλη για την καταπολέμηση της απάτης και καταρτίζει τις νομοθετικές και ρυθμιστικές πρωτοβουλίες της Επιτροπής στον τομέα αυτόν.

Ο (Η) γενικός(-ή) διευθυντής(-ρια) της OLAF έχει νομοθετικά κατοχυρωμένη ανεξαρτησία για τη διενέργεια ερευνών. Οι εξουσίες ανεξάρτητης έρευνας της OLAF εκτείνονται σε όλα τα όργανα και τους οργανισμούς της ΕΕ, καθώς και σε οικονομικούς φορείς που έχουν σχέση με τον προϋπολογισμό της Ευρωπαϊκής Ένωσης, τόσο στα κράτη μέλη όσο και σε τρίτες χώρες.

Πέραν αυτών των ερευνητικών δραστηριοτήτων για τις οποίες ενεργεί με πλήρη ανεξαρτησία, η OLAF λειτουργεί όπως και οι άλλες γενικές διευθύνσεις της Επιτροπής χαράζοντας και καταρτίζοντας πολιτικές στον τομέα των αρμοδιοτήτων της υπό την πολιτική καθοδήγηση της Επιτροπής.

Οι ερευνητικές της δραστηριότητες παρακολουθούνται από επιτροπή εποπτείας η οποία απαρτίζεται από πέντε ανεξάρτητα πρόσωπα τα οποία δεν ανήκουν στην Επιτροπή.

Το νομικό πλαίσιο το οποίο καθορίζει τους στόχους και τα καθήκοντα της OLAF, καθώς και τη λειτουργία της, βρίσκεται στον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (1).

Τι προτείνουμε

Ο (Η) γενικός(-ή) διευθυντής(-ρια) είναι αρμόδιος(-α), έχοντας πλήρη ανεξαρτησία, για τις ερευνητικές δραστηριότητες της Υπηρεσίας.

Ο (Η) γενικός(-ή) διευθυντής(-ρια) υποβάλλει τακτικά εκθέσεις στο Ευρωπαϊκό Κοινοβούλιο, στο Συμβούλιο, στην Επιτροπή και στο Ελεγκτικό Συνέδριο σχετικά με τα πορίσματα των ερευνών που διενεργήθηκαν από την Υπηρεσία, τα ληφθέντα μέτρα και τις δυσκολίες που ανέκυψαν, σεβόμενος(-η) τον εμπιστευτικό χαρακτήρα των ερευνών, τα νόμιμα δικαιώματα των ενδιαφερομένων και των πληροφοριοδοτών και, κατά περίπτωση, το εφαρμοστέο στις δικαστικές διαδικασίες εθνικό δίκαιο.

Ο (Η) γενικός(-ή) διευθυντής(-ρια) καθορίζει ετησίως, στο πλαίσιο του ετήσιου σχεδίου διαχείρισης, τις προτεραιότητες της πολιτικής της Υπηρεσίας σε θέματα ερευνών και πριν από τη δημοσίευσή τους τις διαβιβάζει στην επιτροπή εποπτείας.

Ο (Η) γενικός(-ή) διευθυντής(-ρια) ενημερώνει τακτικά την επιτροπή εποπτείας σχετικά με τις δραστηριότητες της Υπηρεσίας, τις ερευνητικές της δραστηριότητες και τις αναληφθείσες ενέργειες σε συνέχεια των ερευνών, ώστε η επιτροπή εποπτείας να μπορεί να εκτελέσει τα καθήκοντά της και να αξιολογήσει την απόδοση στον τομέα αυτό.

Επιπλέον, και υπό την επίβλεψη του (της) αρμόδιου(-ας) επιτρόπου για θέματα προστασίας των οικονομικών συμφερόντων της Ευρωπαϊκής Ένωσης, ο (η) γενικός(-ή) διευθυντής(-ρια) διαχειρίζεται τη συμβολή της OLAF στη χάραξη της στρατηγικής της Επιτροπής για την καταπολέμηση της απάτης· είναι επίσης υπεύθυνος(-η) για την παροχή βοήθειας από την OLAF προς τα κράτη μέλη με την οργάνωση στενής και τακτικής συνεργασίας με τις αρμόδιες αρχές τους για τον συντονισμό δραστηριοτήτων που αποσκοπούν στην προστασία των οικονομικών συμφερόντων της Ευρωπαϊκής Ένωσης μέσω του σχεδιασμού και της ανάπτυξης μεθόδων για την πρόληψη και την καταπολέμηση της απάτης.

Ο (Η) γενικός(-ή) διευθυντής(-ρια) διοικεί την OLAF σύμφωνα με την περιγραφή της αποστολής της και με το ετήσιο επιχειρησιακό πρόγραμμα εργασίας που καταρτίζεται υπό την καθοδήγησή του (της).

Ο (Η) γενικός(-ή) διευθυντής(-ρια) θα είναι αρμόδιος(-α) για μια γενική διεύθυνση η οποία απαρτίζεται από τέσσερις διευθύνσεις και προσωπικό 500 περίπου υπαλλήλων. Θα διαχειρίζεται προϋπολογισμό περίπου 80 εκατ. ευρώ. Θα καταρτίζει και θα υποβάλλει ανεξάρτητο προσχέδιο προϋπολογισμού για τον οποίο θα είναι ο (η) διατάκτης.

Σύμφωνα με το άρθρο 17 παράγραφος 1 του κανονισμού (ΕΕ, Ευρατόμ) αριθ. 883/2013, η θητεία του (της) γενικού(-ής) διευθυντή(-ριας) της OLAF είναι επτά έτη χωρίς δυνατότητα ανανέωσης.

Αναζητούμε

Οι υποψήφιοι(-ες) θα πρέπει:

| — | να έχουν μεγάλη επαγγελματική πείρα και αποδεδειγμένη επιτυχία στους τομείς που συνδέονται με τις δραστηριότητες της OLAF· η αποδεδειγμένη εμπειρογνωμοσύνη ή εμπειρία σε ανώτερη δικαστική θέση ή εκτελεστική ερευνητική θέση αποτελεί πλεονέκτημα, καθώς και η εμπειρία σε διεθνές επίπεδο· |
| --- | --- |

—

να έχουν μεγάλη επαγγελματική πείρα και αποδεδειγμένη επιτυχία στους τομείς που συνδέονται με τις δραστηριότητες της OLAF· η αποδεδειγμένη εμπειρογνωμοσύνη ή εμπειρία σε ανώτερη δικαστική θέση ή εκτελεστική ερευνητική θέση αποτελεί πλεονέκτημα, καθώς και η εμπειρία σε διεθνές επίπεδο·

| — | να έχουν να επιδείξουν σημαντικό έργο όσον αφορά την άσκηση ηγετικών, διαχειριστικών και επικοινωνιακών καθηκόντων, συμπεριλαμβανομένης της διοίκησης μεγάλων ομάδων και της διαχείρισης σημαντικών χρηματοοικονομικών πόρων· |
| --- | --- |

—

να έχουν να επιδείξουν σημαντικό έργο όσον αφορά την άσκηση ηγετικών, διαχειριστικών και επικοινωνιακών καθηκόντων, συμπεριλαμβανομένης της διοίκησης μεγάλων ομάδων και της διαχείρισης σημαντικών χρηματοοικονομικών πόρων·

| — | να γνωρίζουν άριστα τα βασικά νομικά και πρακτικά ζητήματα τα οποία μπορεί να προκύψουν στην καταπολέμηση της απάτης και στις ποινικές διαδικασίες στον τομέα αυτό· |
| --- | --- |

—

να γνωρίζουν άριστα τα βασικά νομικά και πρακτικά ζητήματα τα οποία μπορεί να προκύψουν στην καταπολέμηση της απάτης και στις ποινικές διαδικασίες στον τομέα αυτό·

| — | να είναι εξαιρετικοί και δυναμικοί επαγγελματίες, με ευθυκρισία και ιδιαίτερη ικανότητα σύλληψης νέων ιδεών και να είναι σε θέση να αναπτύξουν μια σαφή στρατηγική θεώρηση για την επίτευξη των στόχων της OLAF· |
| --- | --- |

—

να είναι εξαιρετικοί και δυναμικοί επαγγελματίες, με ευθυκρισία και ιδιαίτερη ικανότητα σύλληψης νέων ιδεών και να είναι σε θέση να αναπτύξουν μια σαφή στρατηγική θεώρηση για την επίτευξη των στόχων της OLAF·

| — | να διαθέτουν άριστες διαπροσωπικές, ηγετικές, επικοινωνιακές και διαπραγματευτικές ικανότητες και να είναι σε θέση να οικοδομούν εργασιακές σχέσεις εμπιστοσύνης με τα ενδιαφερόμενα μέρη· |
| --- | --- |

—

να διαθέτουν άριστες διαπροσωπικές, ηγετικές, επικοινωνιακές και διαπραγματευτικές ικανότητες και να είναι σε θέση να οικοδομούν εργασιακές σχέσεις εμπιστοσύνης με τα ενδιαφερόμενα μέρη·

| — | να διαθέτουν την ικανότητα να εργάζονται σε ένα σύνθετο πολυπολιτισμικό περιβάλλον και να δραστηριοποιούν και να συγκροτούν ομάδες με σκοπό την καλύτερη δυνατή αξιοποίηση του δυναμικού τους· |
| --- | --- |

—

να διαθέτουν την ικανότητα να εργάζονται σε ένα σύνθετο πολυπολιτισμικό περιβάλλον και να δραστηριοποιούν και να συγκροτούν ομάδες με σκοπό την καλύτερη δυνατή αξιοποίηση του δυναμικού τους·

| — | να αποδείξουν ότι κατανοούν και ενστερνίζονται τις ιδέες της ανεξαρτησίας και της προστασίας των θεμελιωδών δικαιωμάτων που απαιτούνται για τα ερευνητικά τους καθήκοντα· |
| --- | --- |

—

να αποδείξουν ότι κατανοούν και ενστερνίζονται τις ιδέες της ανεξαρτησίας και της προστασίας των θεμελιωδών δικαιωμάτων που απαιτούνται για τα ερευνητικά τους καθήκοντα·

| — | να έχουν άριστη γνώση του θεσμικού και νομικού πλαισίου της Ένωσης. |
| --- | --- |

—

να έχουν άριστη γνώση του θεσμικού και νομικού πλαισίου της Ένωσης.

Οι υποψήφιοι(-ες) πρέπει

| 1. | Να είναι υπήκοοι κράτους μέλους της Ευρωπαϊκής Ένωσης. |
| --- | --- |

1.

Να είναι υπήκοοι κράτους μέλους της Ευρωπαϊκής Ένωσης.

| 2. | Να διαθέτουν:






  i) | είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο), όταν η κανονική διάρκεια της πανεπιστημιακής εκπαίδευσης είναι τέσσερα ή περισσότερα έτη· |
| --- | --- | --- |

2.

Να διαθέτουν:

i)

είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο), όταν η κανονική διάρκεια της πανεπιστημιακής εκπαίδευσης είναι τέσσερα ή περισσότερα έτη·

| ii) | είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο) και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής. |
| --- | --- |

ii)

είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο) και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής.

| 3. | Nα διαθέτουν τουλάχιστον 15ετή μεταπτυχιακή επαγγελματική πείρα την οποία απέκτησαν μετά την απόκτηση των προσόντων και της αναγκαίας πείρας που αναφέρεται στο σημείο 2 πιο πάνω, κατά προτίμηση σε τομέα σχετικό με την αποστολή της OLAF. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση (2), ενώ οι υποψήφιοι(-ες) θα πρέπει να έχουν αποκτήσει κάποια άμεση πείρα σε τομέα σχετικό με την εν λόγω θέση. |
| --- | --- |

3.

Nα διαθέτουν τουλάχιστον 15ετή μεταπτυχιακή επαγγελματική πείρα την οποία απέκτησαν μετά την απόκτηση των προσόντων και της αναγκαίας πείρας που αναφέρεται στο σημείο 2 πιο πάνω, κατά προτίμηση σε τομέα σχετικό με την αποστολή της OLAF. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση (2), ενώ οι υποψήφιοι(-ες) θα πρέπει να έχουν αποκτήσει κάποια άμεση πείρα σε τομέα σχετικό με την εν λόγω θέση.

| 4. | Να κατέχουν σε βάθος μία από τις επίσημες γλώσσες των θεσμικών οργάνων της Ευρωπαϊκής Ένωσης και να διαθέτουν ικανοποιητική γνώση μίας ακόμα από τις εν λόγω επίσημες γλώσσες (3). Κατά τη διάρκεια των συνεντεύξεων οι επιτροπές επιλογής θα επαληθεύσουν κατά πόσον οι υποψήφιοι(-ες) πληρούν την απαίτηση σχετικά με την ικανοποιητική γνώση μίας άλλης επίσημης γλώσσας της ΕΕ. Για τον σκοπό αυτό, μέρος της συνέντευξης ενδέχεται να διεξαχθεί στην άλλη γλώσσα. |
| --- | --- |

4.

Να κατέχουν σε βάθος μία από τις επίσημες γλώσσες των θεσμικών οργάνων της Ευρωπαϊκής Ένωσης και να διαθέτουν ικανοποιητική γνώση μίας ακόμα από τις εν λόγω επίσημες γλώσσες (3). Κατά τη διάρκεια των συνεντεύξεων οι επιτροπές επιλογής θα επαληθεύσουν κατά πόσον οι υποψήφιοι(-ες) πληρούν την απαίτηση σχετικά με την ικανοποιητική γνώση μίας άλλης επίσημης γλώσσας της ΕΕ. Για τον σκοπό αυτό, μέρος της συνέντευξης ενδέχεται να διεξαχθεί στην άλλη γλώσσα.

| 5. | Να είναι σε θέση να ολοκληρώσουν το σύνολο της επταετούς θητείας πριν φθάσουν την νόμιμη ηλικία συνταξιοδότησης, η οποία για τους έκτακτους(-ες) υπαλλήλους της Ευρωπαϊκής Ένωσης ορίζεται ως εκείνη που συμπληρώνεται στο τέλος του μηνός κατά τον οποίο ο (η) υπάλληλος φθάνει στην ηλικία των 66 ετών [βλέπε άρθρο 47 του καθεστώτος που εφαρμόζεται στο λοιπό προσωπικό και άρθρο 52 στοιχείο α) του κανονισμού υπηρεσιακής κατάστασης (4)], και μπορεί κατ’ εξαίρεση να παραταθεί έως τα 70 έτη. |
| --- | --- |

5.

Να είναι σε θέση να ολοκληρώσουν το σύνολο της επταετούς θητείας πριν φθάσουν την νόμιμη ηλικία συνταξιοδότησης, η οποία για τους έκτακτους(-ες) υπαλλήλους της Ευρωπαϊκής Ένωσης ορίζεται ως εκείνη που συμπληρώνεται στο τέλος του μηνός κατά τον οποίο ο (η) υπάλληλος φθάνει στην ηλικία των 66 ετών [βλέπε άρθρο 47 του καθεστώτος που εφαρμόζεται στο λοιπό προσωπικό και άρθρο 52 στοιχείο α) του κανονισμού υπηρεσιακής κατάστασης (4)], και μπορεί κατ’ εξαίρεση να παραταθεί έως τα 70 έτη.

Ανεξαρτησία και δήλωση συμφερόντων

Οι υποψήφιοι(-ες) απαιτείται να δηλώσουν τη δέσμευσή τους να ενεργούν ανεπηρέαστοι υπέρ του δημόσιου συμφέροντος, καθώς και να δηλώσουν οποιαδήποτε συμφέροντά τους τα οποία ενδέχεται να θεωρηθεί ότι θίγουν την ανεξαρτησία τους.

Επιλογή και όροι απασχόλησης

Ο (Η) γενικός(-ή) διευθυντής(-ρια) διορίζεται από την Ευρωπαϊκή Επιτροπή ως έκτακτος(-η) υπάλληλος σύμφωνα με τη διαδικασία επιλογής η οποία διενεργείται όπως περιγράφεται στο συνοπτικό έγγραφο σχετικά με την ακολουθητέα πολιτική όσον αφορά τους (τις) ανώτερους(-ες) υπαλλήλους (Compilation Document on Senior Officials Policy) (5), αφού η επιτροπή εποπτείας της OLAF εκφράσει ευνοϊκή γνώμη για τη διαδικασία επιλογής που εφαρμόστηκε από την Ευρωπαϊκή Επιτροπή και κατόπιν διαβουλεύσεων με το Ευρωπαϊκό Κοινοβούλιο και το Συμβούλιο.

Κατά τη διάρκεια της διαδικασίας επιλογής οι υποψήφιοι(-ες) που έχουν κληθεί σε συνέντευξη από τη συμβουλευτική επιτροπή διορισμών της Ευρωπαϊκής Επιτροπής θα υποβληθούν σε αξιολόγηση, πριν από τη συνέντευξη αυτή, επί μία ημέρα σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και του θεσμικού οργάνου, η Ευρωπαϊκή Επιτροπή πραγματοποιεί αυτή τη διαδικασία επιλογής αποκλειστικά στην αγγλική και/ή στη γαλλική γλώσσα. Η Επιτροπή φροντίζει να μη δοθεί αδικαιολόγητο πλεονέκτημα σε υποψηφίους(-ες) οι οποίοι(-ες) έχουν μία από τις εν λόγω δύο γλώσσες ως μητρική.

Έπειτα από τη διαδικασία επιλογής ζητείται από την επιτροπή εποπτείας της OLAF να γνωμοδοτήσει σχετικά με τη διαδικασία επιλογής που εφαρμόστηκε. Εφόσον η γνωμοδότηση είναι θετική, η Επιτροπή καταρτίζει κατάλογο με τα ονόματα των υποψηφίων που είναι κατάλληλοι(-ες) να ασκήσουν τα καθήκοντα του (της) γενικού(-ής) διευθυντή(-ριας) της OLAF. Ο κατάλογος αυτός διαβιβάζεται στο Ευρωπαϊκό Κοινοβούλιο και στο Συμβούλιο για διαβούλευση. Οι υποψήφιοι(-ες) είναι πιθανόν να κληθούν ενώπιον της (των) αρμόδιας(-ων) επιτροπής(-ών) του Ευρωπαϊκού Κοινοβουλίου και/ή του Συμβουλίου και να απαντήσουν σε σχετικές ερωτήσεις.

Ο (Η) επιτυχών(-ούσα) υποψήφιος(-α) θα προσληφθεί από την Ευρωπαϊκή Επιτροπή ως έκτακτος(-η) υπάλληλος σύμφωνα με το άρθρο 2 στοιχείο α) του καθεστώτος που εφαρμόζεται στο λοιπό προσωπικό (6). Ο μισθός και οι όροι απασχόλησης είναι αυτοί που προβλέπονται για έκτακτο(-η) υπάλληλο στον βαθμό AD15 και για καθήκοντα που αντιστοιχούν στη βασική θέση γενικού(-ής) διευθυντή(-ριας).

Εφιστάται η προσοχή των υποψηφίων στο γεγονός ότι, σύμφωνα με το καθεστώς που εφαρμόζεται στο λοιπό προσωπικό, κάθε νέο μέλος του προσωπικού πρέπει να ολοκληρώσει επιτυχώς περίοδο δοκιμασίας εννέα μηνών.

Η πρόσληψη θα γίνει στις Βρυξέλλες. Αναμένεται ότι ο (η) επιλεγείς(-είσα) υποψήφιος(-α) θα αναλάβει καθήκοντα τον Φεβρουάριο του 2018.

Ισότητα ευκαιριών

Η Ευρωπαϊκή Επιτροπή εφαρμόζει πολιτική ίσων ευκαιριών. Λόγω της χαμηλής εκπροσώπησης των γυναικών σε διευθυντικές θέσεις, η Ευρωπαϊκή Επιτροπή θα δεχόταν με ιδιαίτερη ικανοποίηση αιτήσεις υποψηφιότητας από γυναίκες.

Διαδικασία υποβολής αίτησης

Η προκήρυξη για την εν λόγω θέση μπορεί να δημοσιευτεί παράλληλα με προκηρύξεις για άλλες θέσεις ανώτερων υπαλλήλων. Αν επιθυμείτε να υποβάλετε υποψηφιότητα για περισσότερες από μία θέσεις, πρέπει να υποβάλετε χωριστή αίτηση για κάθε θέση. Προσέξτε κατά την υποβολή της αίτησης να έχετε επιλέξει τη θέση που σας ενδιαφέρει. Δεν είναι δυνατόν να ζητήσετε να αλλάξει η αίτησή σας για άλλη θέση.

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλα τα κριτήρια επιλεξιμότητας (βλέπε σημείο «Οι υποψήφιοι(-ες) πρέπει»), ιδίως όσον αφορά τα είδη των απαιτούμενων διπλωμάτων/πτυχίων και την επαγγελματική πείρα, καθώς και τις γλωσσικές ικανότητες. Οι υποψήφιοι(-ες) που δεν πληρούν ένα από τα εν λόγω κριτήρια επιλεξιμότητας αποκλείονται αυτόματα από τη διαδικασία επιλογής.

Αν επιθυμείτε να υποβάλετε αίτηση, πρέπει να εγγραφείτε μέσω του διαδικτύου, στον ακόλουθο δικτυακό τόπο:

https://ec.europa.eu/dgs/human-resources/seniormanagementvacancies/

και να ακολουθήσετε τις οδηγίες που αφορούν τα διάφορα στάδια της διαδικασίας.

Πρέπει να έχετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας επιλογής. Ως εκ τούτου, ενημερώστε την Ευρωπαϊκή Επιτροπή για οποιαδήποτε αλλαγή της ηλεκτρονικής σας διεύθυνσης.

Για την ολοκλήρωση της αίτησης υποψηφιότητας απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες).

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα με το οποίο θα επιβεβαιώνεται ότι η αίτησή σας καταχωρίστηκε. Εκτός αυτού, το μήνυμα περιέχει έναν αριθμό εγγραφής που είναι ο αριθμός αναφοράς του υποψηφίου για όλα τα θέματα που αφορούν την αίτηση. Η λήψη του εν λόγω αριθμού εγγραφής σημαίνει ότι η διαδικασία εγγραφής έχει περατωθεί —είναι η επιβεβαίωση ότι έχουμε καταχωρίσει τα στοιχεία που υποβάλατε.

Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Σημειώστε ότι δεν μπορείτε να παρακολουθείτε την πορεία της αίτησής σας μέσω του διαδικτύου, αλλά θα ενημερώνεστε απευθείας από την Ευρωπαϊκή Επιτροπή.

Αν έχετε αναπηρία η οποία δεν σας επιτρέπει να εγγραφείτε ηλεκτρονικά, μπορείτε να υποβάλετε την αίτησή σας (βιογραφικό σημείωμα και επιστολή εκδήλωσης ενδιαφέροντος) σε έντυπη μορφή, αποστέλλοντάς τη με συστημένη επιστολή στην ακόλουθη διεύθυνση: European Commission, Directorate-General for Human Resources and Security, Unit for Senior Management and CCA, SC11 8/55, 1049 Bruxelles/Brussel, αναφέροντας σαφώς την ένδειξη: Vacancy for the function of Director-General OLAF (COM/2017/10373). Η επιστολή θα πρέπει να ταχυδρομηθεί το αργότερο μέχρι την καταληκτική ημερομηνία εγγραφής. Στη συνέχεια, οποιαδήποτε επικοινωνία σας με την Επιτροπή θα γίνεται ταχυδρομικώς. Στην περίπτωση αυτή, θα πρέπει να επισυνάψετε στην αίτησή σας βεβαίωση επίσημου οργανισμού που να πιστοποιεί την αναπηρία σας. Θα πρέπει επίσης να περιγράψετε, σε χωριστό φύλλο, τυχόν διευθετήσεις που θεωρείτε ότι χρειάζονται προκειμένου να διευκολυνθεί η συμμετοχή σας στη διαδικασία επιλογής.

Αν χρειαστείτε περισσότερες πληροφορίες και/ή αντιμετωπίσετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση: HR-SM-vacancies@ec.europa.eu

Καταληκτική ημερομηνία

Η καταληκτική ημερομηνία εγγραφής είναι στις 27 Ιουλίου 2017. Η εγγραφή δεν θα είναι πλέον δυνατή μετά τις 12.00 το μεσημέρι ώρα Βρυξελλών.

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να υποβάλετε την αίτηση, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεση με το διαδίκτυο μπορεί να προκαλέσουν διακοπή της διαδικασίας ηλεκτρονικής εγγραφής πριν από την ολοκλήρωσή της και να υποχρεωθείτε να επαναλάβετε την όλη διαδικασία. Μετά τη λήξη της προθεσμίας εγγραφής δεν θα μπορείτε να υποβάλετε αίτηση. Οι εκπρόθεσμες αιτήσεις εγγραφής δεν γίνονται δεκτές.

Σημαντική πληροφορία για τους υποψηφίους

Υπενθυμίζεται στους (στις) υποψήφιους(-ες) ότι οι εργασίες των επιτροπών επιλογής είναι απόρρητες. Απαγορεύεται στους (στις) υποψηφίους(-ες) ή σε άτομα που ενεργούν εξ ονόματός τους να έρθουν σε άμεση ή έμμεση επαφή με μέλη των εν λόγω επιτροπών. Οποιοδήποτε αίτημα για πληροφορίες πρέπει να αποστέλλεται στη διεύθυνση ηλεκτρονικού ταχυδρομείου HR-SM-vacancies@ec.europa.eu

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της ΕΕ και σχετικά με την ελεύθερη κυκλοφορία των δεδομένων αυτών (7).

---

(1)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).

(2)  Στα βιογραφικά τους σημειώματα οι υποψήφιοι πρέπει να αναφέρουν τουλάχιστον για τα εν λόγω 5 έτη κατά τα οποία αποκτήθηκε διαχειριστική πείρα υψηλού επιπέδου τα ακόλουθα: 1) τον τίτλο που είχαν και τα καθήκοντα που άσκησαν στις διοικητικές θέσεις που κατείχαν· 2) τον αριθμό υπαλλήλων τους οποίους διοικούσαν στις θέσεις αυτές· 3) το μέγεθος του προϋπολογισμού που διαχειρίστηκαν· και 4) τον αριθμό των ανώτερων και κατώτερων βαθμίδων ιεραρχίας, καθώς και τον αριθμό των ομοτίμων στην ίδια βαθμίδα ιεραρχίας.

(3)  http://ec.europa.eu/education/official-languages-eu-0_el

(4)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EL:PDF

(5)  http://ec.europa.eu/civil_service/docs/official_policy_en.pdf

(6)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EL:PDF

(7)  ΕΕ L 8 της 12.1.2001, σ. 1.

---